એક એજન્સિ અનુસાર, કેવીઆઇસીના કર્મચારીઓએ આના વિરોધમાં ગુરૂવારે મુંબઇ સ્થિત હેડક્વોર્ટરમાં મૌન વિરોધ પ્રદર્શન કર્યું હતું. તેઓ ગાંધીજીની પ્રતિમા પાસે એકઠા થયા હતા અને ખાસો સમય સુધી કાળી પટ્ટીઓ બાંધીને ત્યાં બેસી રહ્યા હતા. આ મામલે કેવીઆઇસીના ચેરમેન વિકાસ કુમાર સક્સેનાને સવાલ પૂછતાં તેમણે જણાવ્યું હતું કે, કેલેન્ડર અને ડાયરીના કવરમાં પહેલીવાર ફેરફાર નથી થયો, વર્ષ 2013 અને 2005માં પણ કેલેન્ડરનું કવર બદલવામાં આવ્યું હતું. સાથે તેમણે એમ પણ કહ્યું હતું કે, ગાંધીજીની જ તસવીર કેલેન્ડર પર લગાવવી એવું જરૂરી નથી અને એવો કોઇ નિયમ પણ નથી. ગાંધીજી ખાદીના સૌથી મોટા બ્રાન્ડ એમ્બેસેડર છે અને હંમેશા રહેશે. વડાપ્રધાન નરેન્દ્ર મોદીએ ખાદીને પ્રમોટ કરવા માટે ઘણા વખાણવાલાયક પગલા લીધા છે. આજના સમયમાં તેઓ પણ ખાદીના બ્રાન્ડ એમ્બેસેડર છે.